கேள்வி: புலி - வகைப்பாட்டியல் பற்றி விளக்கவும்.
பதில்: 1758ஆம் ஆண்டில், கார்ல் லின்னேயஸ் தனது படைப்பான ''சிசுடமா நேச்சுரே'' வில் புலியை விவரித்து இதற்கு ''பெலிசு டைகிரிசு'' என்ற அறிவியல் பெயர் வழங்கினார். 1929ஆம் ஆண்டில், ஐக்கிய நாடுகள் வகைப்பாட்டியல் நிபுணரனான ரெசினால்ட் போகாக் "பாந்தெரா டைகிரிசு" என்ற தற்போதைய விலங்கியல் பெயரை பயன்படுத்தி பெரும் பூனை பேரினத்தின் கீழ் இதனை வகைப்படுத்தினார்.
கேள்வி: புலி - கிளையினங்கள் என்பது என்ன?
பதில்: புலிகளின் கிளையினங்கள் பற்றிய லின்னேயசின் விளக்கத்தைத் தொடர்ந்து, பல புலிகளின் விலங்கியல் மாதிரிகள் விவரிக்கப்பட்டு துணையினங்களாக முன்மொழியப்பட்டன. 19 மற்றும் 20ஆம் நூற்றாண்டுகளில் விவரிக்கப்பட்ட பெரும்பாலான கிளையினங்கள் உரோமம் நிறம், அதன் மீதிருந்த கோட்டின் வடிவங்கள் , உடலின் அளவு ஆகியவற்றின் அடிப்படையில் வேறுபடுத்தப்பட்டன. இவ்வாறு விவரிக்கப்பட்ட பல கிளையினங்களின் நம்பகத்தன்மை 1999 -இல் கேள்விக்கு உள்ளாக்கப்பட்டது. உருவவியல் ரீதியாக வெவ்வேறு பகுதிகளைச் சேர்ந்த புலிகள் சிறிதளவில் மட்டுமே வேறுபடுகின்றன. இதன் விளைவாக, ஆசியாவின் பிரதான நிலப்பரப்பில் வசித்த புலிகள், சுந்தா பெருந் தீவுகள் வசித்த புலிகள் என இரண்டு புலி கிளையினங்களை மட்டுமே அங்கீகரிக்க முன்மொழியப்பட்டது. ஆசிய பிரதான நிலப்பரப்பில் வசித்த புலிகள் பொதுவாக இலகுவான நிறத்திலான உரோமங்கள், குறைவான எண்ணிக்கையிலான கோடுகளுடன் அளவில் பெரிதாக இருப்பதாக விவரிக்கப்படுகிறது. அதே சமயம் தீவுப் புலிகள் சிறியதாக, அதிக எண்ணிக்கையிலான பட்டையான கருங்கோடுகளுடன் இருந்தன. 2015இல் இந்த இரண்டு கிளையினங்களின் முன்மொழிவு ஒருங்கிணைந்த அணுகுமுறையைப் பயன்படுத்தி அனைத்து புலி கிளையினங்களின் உருவவியல், சுற்றுச்சூழல், மூலக்கூறு பண்புகளின் விரிவான பகுப்பாய்வு மூலம் மீண்டும் உறுதிப்படுத்தப்பட்டது. அறிவியலாளர்கள் வங்காளப் புலி, மலேசியப் புலி, இந்தோசீனப் புலி, சைபீரியப் புலி, தென் சீனப் புலி ஆகியவற்றை உள்ளடக்கிய ஒரு கிளையினம், சுமாத்திராப் புலி, பாலிப் புலி, சாவகப் புலி ஆகியவற்றை உள்ளடக்கிய மற்றுமொரு கிளையினம் என இரண்டு கிளையினங்களை மட்டுமே அங்கீகரிக்க முன்மொழிந்தனர். புலிகளை இரண்டு கிளையினங்களாக பிரிக்கும் இந்த கூற்று சில ஆராய்ச்சியாளர்களால் மறுக்கப்படுகிறது, ஏனெனில் தற்போது அங்கீகரிக்கப்பட்ட உயிருள்ள ஆறு கிளையினங்களை மரபணு ரீதியாக வேறுபடுத்தி அறியலாம். 2018இல் மரபணு ஆராய்ச்சியின் முடிவுகள் உயிருள்ள முன்மொழியப்பட்ட ஆறு கிளையினங்களை ஆதரிக்கின்றன. இந்த கிளையினங்கள் அனைத்தும் ஏறத்தாழ 110,000 வருடங்களுக்கு முன்னர் வாழ்ந்த ஒரு பொதுவான மூதாதையரிலிருந்து வந்தவை என்பதைக் குறிக்கின்றன. 2021 மற்றும் 2023ஆம் ஆண்டுகளில் மேற்கொள்ளப்பட்ட ஆய்வுகள் இந்த ஆறு துணையினங்களின் மரபணு தனித்துவத்தையும் பிரிவினையையும் உறுதிப்படுத்தியுள்ளன. புலிகள் பின்வருமாறு வகைப்படுத்தப்படுகின்றன: {| class="wikitable" |+ style="text-align: centre;" | ''பாந்தெரா டைகிரிசு டைகிரிசு'' ! துணையினம் !! விளக்கம் !! படம் |- style="vertical-align: top;" | வங்காளப் புலி | இந்திய துணைக்கண்டம் வங்காளப் புலி பற்றிய லின்னேயஸின் அறிவியல் விளக்கம் இயற்கை ஆர்வலர்களான கான்ராட் கெஸ்னர் மற்றும் உலிஸ்ஸே அல்ட்ரோவாண்டி ஆகியோரின் முந்தைய விளக்கங்களை அடிப்படையாகக் கொண்டது. வங்காளப் புலிகள் சைபீரியப் புலி போன்ற வடக்கு வாழ் புலிகளைக் காட்டிலும் குறுகிய அடர்த்தியுடைய மற்றும் பிரகாசமான செம்மஞ்சள் நிற உரோமங்கள் மற்றும் அதிக இடைவெளி கொண்ட கருப்பு கோடுகளுடன் விவரிக்கப்பட்டுள்ளன. | |File:Sher Khan (cropped).jpg |- style="vertical-align: top;" | †காசுபியன் புலி | |இந்த துணையினமானது மேற்கு-மத்திய ஆசியாவில் வாழ்ந்தது. இவை மெல்லிய பிரகாசமான துருப்பிடித்த-சிவப்பு நிற உரோமங்களையும், நெருங்கிய இடைவெளியில் பழுப்பு நிற கோடுகளையும் கொண்டிருந்ததாக விவரிக்கப்பட்டுள்ளது. மரபணு பகுப்பாய்வின்படி, இது சைபீரியப் புலியுடன் நெருங்கிய தொடர்புடையது. இது 1970களில் அழிந்து போனது. | |File:Panthera tigris virgata.jpg |- style="vertical-align: top;" | சைபீரியப் புலி | |இந்த புலியானது உருசியா நாட்டின் கிழக்கு பகுதிகள், வடகிழக்கு சீனா மற்றும் வட கொரியாவில் காணப்படுகிறது. இவை நீண்ட முடிகள் மற்றும் அடர் பழுப்பு நிறக் கோடுகள் கொண்ட அடர்த்தியான உரோமங்களுடன் இருக்கின்றன. இதன் மண்டை ஓடு தென் பகுதியில் வாழும் புலிகளை விட குறுகியதாகவும் அகலமாகவும் இருப்பதாக விவரிக்கப்படுகிறது. | |File:Amur Tiger 4d (5512743124).jpg |- style="vertical-align: top;" | தென் சீனப் புலி | |இந்த புலி தென்-மத்திய சீனாவில் வாழ்ந்தது. இதன் மண்டை ஓடுகள் வங்காளப் புலிகளை விட சிறியதாகவும், குறுகிய கடைவாய்ப் பற்களைக் கொண்டதாகவும் இருந்தது. இந்தப் புலியின் உரோமம் மஞ்சள் நிறத்தில் தடித்த கோடுகளுடன் இருப்பதாக விவரிக்கப்பட்டது. 1970 களில் இருந்து அதன் இயற்கை வாழிடங்களில் தென்படாததால் இந்தப் புலி காடுகளில் அழிந்துவிட்டிருக்கலாம் என எண்ணப்படுகின்றது. | |File:2012 Suedchinesischer Tiger.JPG |- style="vertical-align: top;" | இந்தோசீனப் புலி | |இந்தப் புலி தென்கிழக்காசியாவின் இந்தோசீன தீபகற்பத்தில் காணப்படுகிறது. இவை வங்காளப் புலிகளை விட உடளவில் சிறியதாக, குறுகிய மண்டை ஓடுகளுடன் இருந்தன. வங்காளப் புலியை விட அதிகமான குறுகிய கோடுகளுடன், சற்றே கருமையான உரோமங்களை கொண்டிருக்கின்றன. | |File:Panthera tigris corbetti (Tierpark Berlin) 832-714-(118).jpg |- style="vertical-align: top;" | மலேசியப் புலி | |இந்தோசீனப் புலியிலிருந்து வேறுபட்ட மரபணு வடிவம் கொண்டதன் அடிப்படையில் இது ஒரு தனித்துவமான கிளையினமாக முன்மொழியப்பட்டது. வடிவம், நிறம் அல்லது மண்டை ஓட்டின் அளவு ஆகியவற்றை பொறுத்தமட்டில் இவை இந்தோசீனப் புலிகளிலிருந்து குறிப்பிடத்தக்க அளவில் வேறுபடுவதில்லை. | |File:Panthera tigris jacksoni at Parc des Félins 15.jpg |} {| class="wikitable" |+ style="text-align: centre;" | ''பாந்தெரா டைகிரிஸ் சோண்டைக்கா'' ! துணையினம் !! விளக்கம் !! படம் |- style="vertical-align: top;" | †சாவகப் புலி | |இவை ஆசியப் பெருநிலப் புலிகளுடன் ஒப்பிடும்போது சிறியவை. இதன் மண்டை ஓடு ஒப்பீட்டளவில் நீளமானது. இதன் உரோமங்களின் மீது குட்டையான மிருதுவான முடிகள் இருந்தன. சுமாத்திராப் புலியுடன் ஒப்பிடுகையில், கோடுகள் நீளமாகவும், மெல்லியதாகவும், எண்ணிக்கையில் சற்று அதிகமாகவும் இருந்தன. சாவகப் புலி 1980களில் அழிந்துவிட்டதாகக் கருதப்படுகிறது. | |File:Panthera tigris sondaica 01 (cropped).jpg |- style="vertical-align: top;" | †பாலிப் புலி | |பாலியில் இருந்த புலிகள் சாவகப் புலிகளை விட பிரகாசமான உரோம நிறம் கொண்டவையாகவும், இவற்றின் மண்டை ஓடு சிறியதாகவும் இருப்பதாக விவரிக்கப்படுகின்றது. இந்தப் துணையினமானது 1940 களில் அழிந்தது. | |File:Bali tiger zanveld.jpg |- style="vertical-align: top;" | சுமாத்திராப் புலி | |இந்த புலியின் உரோமம் சற்றே கறுத்த செம்மஞ்சள் நிறத்தில் இருக்கின்றது. இது மற்ற தீவு புலிகளை விட பரந்த உடலமைப்புடன் சிறிய நாசிப் பகுதியைக் கொண்டுள்ளது. with many thick stripes. இந்தப் புலிக்கு முகத்தைச் சுற்றி நீண்ட முடிகள் உள்ளன. | |File:Panthera tigris sumatrae (Sumatran Tiger) close-up.jpg |}
கேள்வி: புலி - கலப்பினங்கள் பற்றி தகவல் சொல்.
பதில்: லைகர், டைகன் என அழைக்கப்படும் கலப்பினங்கள் புலிகளை சிங்கங்களுடன் இனப்பெருக்கம் செய்வதன் மூலம் உருவாக்கப்பட்ட கலப்பினங்கள் ஆகும். ஒரு பெண் புலிக்கும் ஆண் சிங்கத்துக்கும் பிறந்த கலப்பின விலங்கை லைகர் எனவும், ஆண் புலி பெண் சிங்கத்திற்கு பிறந்த கலப்பின விலங்கினத்தை டைகன் எனவும் அழைக்கின்றனர். இந்த கலப்பின உயிரினங்கள் சிங்கம், புலி ஆகிய இரண்டின் உடல், நடத்தை குணங்களைப் பகிர்ந்து கொள்கின்றன. ஆண் சிங்கங்களிடம் இருக்கும் வளர்ச்சியை ஊக்குவிக்கும் மரபணுவின் விளைவாக லைகர்கள் பொதுவாக மிகவும் பெரியதாக வளர்கின்றன. இதற்கு மாறாக, ஆண் புலிகளிடம் வளர்ச்சியை ஊக்குவிக்கும் மரபணு இல்லாததால் டைகன்கள் இவ்வாறு வளருவதில்லை.
கேள்வி: புலி - பண்புகள் பற்றி நீங்கள் என்ன அறிந்துள்ளீர்கள்?
பதில்: படிமம்:Siberian Tiger sf.jpg புலி பூனைக் குடும்பம் மிகப்பெரிய உயிரினமாக கருதப்படுகிறது. புலியினங்களின் உடல் தோற்றம் பெருமளவில் வேறுபடுவதால், புலியின் "சராசரி" அளவு சிங்கத்தை விட குறைவாக இருக்கலாம், அதே சமயம் அளவில் பெரிய புலிகள் பொதுவாக சிங்கங்களை விட பெரியவை. சைபீரிய மற்றும் வங்காளப் புலிகள் புலியின்களில் மிகப்பெரிய துணையினங்களாகக் கருதப்படுகிறது. வங்காளப் புலிகளின் சராசரி நீளம் மூன்று மீட்டர் வரையிலும், ஆண் புலிகளின் எடை 200 முதல் 260 கிலோ வரையிலும், பெண் புலிகளின் எடை 100 முதல் 160 கிலோ வரையிலும் இருக்கும். தீவுப் புலிகள் சிறியவையாக இருக்கின்றன, சுமாத்திராப் புலிகளின் நீளம் 2.5 மீட்டர் வரையிலும், ஆண் புலிகள் 100 முதல் 160 கிலோ மற்றும் பெண் புலிகள் 75 முதல் 110 கிலோ எடையுடன் இருக்கின்றன. வெவ்வேறு புலி துணையினங்களின் உடல் அளவுகள் அதன் வசிப்பிடங்களின் காலநிலையுடன் தொடர்புடையதாக இருக்கலாம் என்று அனுமானிக்கப்படுகிறது. படிமம்:TigerSkelLyd1.png ஒரு புலியானது வலிமையான தசைகள், சிறிய கால்கள், வலிமையான முன்கால்கள், அகன்ற பாதங்கள், பெரிய தலை மற்றும் நீண்ட வால் ஆகியவற்றைக் கொண்டுள்ளது. இதன் முன் பாதங்களில் ஐந்து இலக்கங்களும், பின் பாதங்களில் நான்கு இலக்கங்களும் உள்ளன. இவை அனைத்தும் உள்ளிழுக்கக்கூடிய வளைந்த நகம் கொண்டுள்ளன. புலியின் மண்டை ஓடு பெரியது மற்றும் உறுதியானது. இது சிங்கத்தின் மண்டை ஓட்டை ஒத்திருக்கிறது. நீள்வட்ட அமைப்புடன் சுருங்கிய முன் பகுதி, நீண்ட நாசி எலும்புகள் மற்றும் ஒரு பெரிய முகடு கொண்டது. கீழ் தாடையின் அமைப்பு மற்றும் நாசிகளின் நீளம் ஆகியவை புலியினங்களை பிரித்துக் காட்டும் மிகவும் நம்பகமான குறியீடுகளாகும். புலிக்கு மிகவும் வலுவான பற்கள் உள்ளன மற்றும் இது சற்றே வளைந்த நீளமான கோரை பற்களைக் கொண்டுள்ளது.
கேள்வி: புலி - உரோமம் பற்றி நீங்கள் என்ன அறிந்துள்ளீர்கள்?
பதில்: ஒரு புலியின் உரோமம் பொதுவாக மெல்லியதாக இருக்கும். இருப்பினும் சைபீரியப் புலி குளிரைத் தாங்கும் விதமாக அடர்த்தியான உரோமத்தைக் கொண்டுள்ளது. ஆண் புலிகள் கழுத்து மற்றும் தாடை பகுதிகளில் அடர்த்தியான முடிகளைக் கொண்டுள்ளது. மேலும் இதன் வாய் பகுதியில் மீசை போன்ற நீண்ட முடிகள் உள்ளது. இவை பொதுவாக செம்மஞ்சள் நிறத்தில் காணப்பட்டாலும், இவற்றின் நிறம் வெளிர் மஞ்சள் நிறத்தில் இருந்து அடர் சிவப்பு வரை மாறுபடலாம். முகத்தின் சில பகுதிகள் மற்றும் உடலின் அடிப்பகுதியில் இவை வெள்ளை நிற உரோமத்தைக் கொண்டுள்ளன. இதன் காதுகளின் பின்புறத்தில் கருப்பு நிறத்தால் சூழப்பட்ட ஒரு வெள்ளை புள்ளியையும் கொண்டுள்ளது. File:Tiger Stripes (29808869755).jpg புலியானது தனித்துவமான கருப்பு அல்லது அடர் பழுப்பு நிற கோடுகளைக் கொண்டுள்ளது. இந்த கோடுகளின் அமைப்பு ஒவ்வொரு புலிக்கும் இடையே வேறுபடுகின்றது. கோடுகள் பெரும்பாலும் செங்குத்தாக உள்ளன, ஆனால் மூட்டுகள் மற்றும் நெற்றியில் இவை கிடைமட்டமாக இருக்கும். உடலின் பின்புறத்தில் இவை அதிகமாக உள்ளன மற்றும் வயிற்றின் கீழ் கோடுகள் இல்லாமல் கூட போகலாம். கோடுகளின் நுனிகள் பொதுவாக கூர்மையாக இருக்கும் மற்றும் சிலது பிளவுபடலாம் அல்லது நடுவில் பிரிந்து மீண்டும் ஒண்டு சேரலாம். வாலில் இவை தடிமனான பட்டைகள் போல் அமைந்துள்ளன. இதன் செம்மஞ்சள் நிறம் புலியின் இரை இதனை எளிதில் கண்டுகொள்ளாமலிருக்க சுற்றுப்புறத்துடன் ஒன்றிணைந்து மறைவதற்கு உதவுகின்றன. காய்ந்த மரங்கள், நாணல்கள் மற்றும் உயரமான புற்களைக் கொண்ட பகுதிகளில் இந்த கோடுகள் புலிகளுக்கு சாதகமாக இருக்கும். காதில் உள்ள வெள்ளைப் புள்ளிகள் புலிகளிடையே தகவல் பரிமாற்றத்தில் முக்கியப் பங்கு வகிகின்றது.
கேள்வி: புலி - நிற வேறுபாடுகள் பற்றி விளக்கவும்.
பதில்: File:White tiger Nandankanan.jpeg புலிகளில் மூன்று நிற வேறுபாடுகள் அறியப்பட்டுள்ளன. கோடுகளற்ற பனி போன்ற வெள்ளை நிற புலிகள், கோடுகளுடன் கூடிய வெள்ளை மற்றும் தங்க நிற உரோமங்களுடன் கூடிய புலிகள் ஆகியவை இதில் அடங்கும். வெள்ளைப்புலி பொதுவாக வெள்ளை நிற பின்னணியில் பழுப்பு நிற கோடுகளுடன் உள்ளது. தங்க நிற புலி சிவப்பு-பழுப்பு நிற கோடுகளைக் கொண்டுள்ளது. பனி வெள்ளைப் புலி வெளிறிய சிவப்பு-பழுப்பு நிற வளையங்கள் கொண்ட வால் பகுதியையும், கோடுகள் இல்லாத அல்லது மிகவும் மங்கலான கோடுகள் கொண்ட உரோமத்தையும் கொண்டுள்ளது. இப்போது காட்டுப் புலிகளின் எண்ணிக்கை மிகவும் குறைந்ததால் இந்த வேறுபாடுகளை இயற்கையில் காண்பது அரிதாகும். ஆனால் உயிரியல் பூங்காக்களில் இது போன்ற புலிகள் இன்றும் வளர்க்கப்படுகின்றன. வெள்ளைப் புலிகளின் இனப்பெருக்கம் சர்ச்சைக்குரியது, ஏனெனில் புலிகளின் இனப்பாதுகாப்புக்கு அவற்றால் எந்த பயனும் இல்லை. 0.001% காட்டுப் புலிகள் மட்டுமே இந்த நிற உருவத்திற்கான மரபணுக்களைக் கொண்டுள்ளது. செயற்கையாக இவை இனப்பெருக்கம் செய்யப்பட்டால் இவற்றின் விகிதம் அதிகரிக்கின்றது மற்றும் இவை சாதாரண புலிகளுடன் இனப்பெருக்கம் செய்தால், மரபணுக்கலில் மாறுபாடு ஏற்படுத்துகிறது.
கேள்வி: புலி - வாழ்விடம் பற்றி நீங்கள் என்ன அறிந்துள்ளீர்கள்?
பதில்: File:Sundarban Tiger.jpg புலி வரலாற்று ரீதியாக கிழக்கு துருக்கி மற்றும் வடக்கு ஆப்கானிஸ்தான் இந்தோசீன தீபகற்பம் வரையிலும், தென்கிழக்கு சைபீரியாவிலிருந்து இந்தோனேசியாவின் சுமாத்திரா, சாவா மற்றும் பாலி தீவுகள் வரையிலும் பரவியிருந்தது. 2022 ஆம் ஆண்டு நிலவரப்படி, இது அதன் வரலாற்று பரவலில் 7% க்கும் குறைவான இடங்களிலேயே காணப்படுகின்றது. இந்திய துணைக்கண்டம், இந்தோசீன தீபகற்பம், சுமாத்திரா தீவுகள், உருசியாவின் கிழக்கு பகுதிகள் மற்றும் வடகிழக்கு சீனா ஆகிய இடங்களில் மட்டுமே இவை காணப்படுகின்றன. 2020 ஆம் ஆண்டு நிலவரப்படி, உலகளாவிய புலிகளின் வாழ்விடத்தின் மிகப்பெரிய பரப்பளவு இந்தியாவில் உள்ளது. புலி முக்கியமாக காடுகளில் வாழ்கிறது.Sunquist, M. (2010). "What is a Tiger? Ecology and Behaviour" in மத்திய ஆசியாவில் இது தாழ்வான மலைகளிலும் பரந்த இலை காடுகளிலும் வசிப்பதாக குறிப்பிடப்படுகின்றன.Miquelle, D. G.; Smirnov, E. N.; Merrill, T. W.; Myslenkov, A. E.; Quigley, H.; Hornocker, M. G.; Schleyer, B. (1999). "Hierarchical spatial analysis of Amur tiger relationships to habitat and prey" in இந்திய துணைக்கண்டத்தில், இது வெப்பமண்டல அகன்ற இலைக் காடுகள், பசுமையான காடுகள், வெப்பமண்டல உலர் காடுகள்கள், சமவெளிகள் மற்றும் சதுப்புநிலம்களில் வாழ்கின்றன.Wikramanayake, E. D.; Dinerstein, E.; Robinson, J. G.; Karanth, K. U.; Rabinowitz, A.; Olson, D.; Mathew, T.; Hedao, P.; Connor, M.; Hemley, G.; Bolze, D. "Where can tigers live in the future? A framework for identifying high-priority areas for the conservation of tigers in the wild" in இமயமலைகளில் இது மிதமான உயரத்தில் உள்ள மலைகளின் நடுவே உள்ள காடுகளில் காணப்படுகின்றன. இந்தோனேசிய தீவுகளில் புலிகள் தாழ்நில சதுப்பு நிலக் காடுகள் மற்றும் மலைக் காடுகளில் உள்ளன.
கேள்வி: புலி - நடத்தை மற்றும் சூழலியல் பற்றி நீங்கள் என்ன அறிந்துள்ளீர்கள்?
பதில்: File:Tigerwater edit2.jpg புலிகள் பகலை விட இரவில் சுறுசுறுப்பாக இருக்கின்றன. இவை மக்கள் அதிகம் கூடும் இடங்களைத் தவிர்க்கின்றன. அதிகாலையில் மிகவும் சுறுசுறுப்பாக இயங்கும் இவை நாள் ஒன்றுக்கு ஏறத்தாழ 4.6 கி.மீ. தூரம் பயணிக்கின்றது. புலிகள் அந்தி வேளையில் இருந்து நள்ளிரவு வரை உள்ள நேரத்தில் வேட்டைகளில் ஈடுபடுகின்றது. மற்ற பூனை இனங்களைப் போலவே, புலிகளும் தன்னை தானே நக்குவதன் மூலமும், இவற்றின் உடலிலிருந்து சுரக்கும் ஒரு வகை எண்ணெயைப் உரோமம் முழுவதும் பரப்புவதன் மூலமும் தங்கள் மேலங்கிகளைப் பராமரிக்கின்றன. புலிகள் நன்றாக நீந்த வல்லவை, இவை குறிப்பாக வெப்பமான நாட்களில் பெரும்பங்கை நீர்நிலைகளில் கழிக்கின்றன. பெரிய புலிகள் எப்போதாவது மட்டுமே மரங்களில் ஏறுகின்றன. ஆனால் 16 மாதங்களுக்கும் குறைவான குட்டிகள் வழக்கமாக அவ்வாறு செய்யலாம்.
கேள்வி: புலி - தொடர்பு குறித்து விரிவாக சொல்லுங்கள்.
பதில்: File:Sumatran tiger (Panthera tigris sumatrae) vocalising.webm நட்புரீதியான சந்திப்புகள் மற்றும் பிணைப்புகளின் போது, ​​புலிகள் ஒன்றுக்கொன்று உடலைத் தேய்த்துக்கொள்கின்றன. புலிகள் மற்றொரு புலியின் அடையாளங்களை முகர்ந்து பார்க்கும் போது ஒரு வித முக பாவத்தை காட்டுகின்றன. புலிகள் தங்கள் மனநிலையை அடையாளம் காட்ட தங்கள் வால்களைப் பயன்படுத்துகின்றன. நல்லுறவைக் காட்ட, வாலை மேலே தூக்கி மெதுவாக அசைகிறது, அதே சமயம் பயம் மற்றும் பணிவை காட்ட வாலைப் பக்கவாட்டாக அசைக்கிறது. பொதுவாக அமைதியாக இருக்கும்போது, ​​வால் தாழ்வாக தொங்கும் நிலையில் உள்ளது. புலிகள் பொதுவாக பலவிதமான சத்தங்களை எழுப்புகின்றன. தொலைதூரத்தில் உள்ள மற்ற நபர்களுக்கு தங்கள் இருப்பைக் குறிக்க இவை உறுமுகின்றன. இந்த உறுமல் சத்தம் ஏறத்தாழ 8 கி.மீ. தூரம் வரை கேட்கும். ஒரு புலி தொடர்ச்சியாக மூன்று அல்லது நான்கு முறை உறுமலாம். இனச்சேர்க்கையின் போதும், ஒரு தாய் தன் குட்டிகளை தன்னிடம் அழைக்க விளையும் போதும் இவை குறிப்பிட்ட ஒலிகளை எழுப்புகின்றன. பதட்டமாக இருக்கும் போது, ​​புலிகள் ஒரு வகையான முனகல் சத்தத்தை ஏற்படுத்துகின்றன. பெரும்பாலும் நட்பு சூழ்நிலைகளில் மெதுவான ஒலிகளை எழுப்புகின்றன. தாய்ப்புலிகள் தங்கள் குட்டிகளுடன் முணுமுணுப்பதன் மூலம் தொடர்பு கொள்கின்றன, அதே நேரத்தில் குட்டிகள் மியாவ் போன்ற ஒளி எழுப்புகின்றன.
கேள்வி: புலி - வேட்டையாடுதலும் உணவும் பற்றி நீங்கள் என்ன அறிந்துள்ளீர்கள்?
பதில்: படிமம்:037tiger.jpg ஊனுண்ணியான புலி மான் மற்றும் காட்டுப் பன்றி போன்ற விலங்குகளை வேட்டையாடுகின்றது. புலிகள் காட்டெருமை போன்ற பெரிய இரைகளையும், குரங்கு, மயில் மற்றும் பிற பறவைகள், முள்ளம்பன்றி மற்றும் மீன்கள் போன்ற மிகச் சிறிய இரைகளையும் சில சந்தர்ப்பங்களில் கொல்கின்றன. புலிகள் பொதுவாக இந்திய யானை மற்றும் காண்டாமிருகம் ஆகியவற்றை தாக்குவதில்லை. எனினும் சில சமயங்களில் இந்நிகழ்வுகள் பதிவு செய்யப்பட்டுள்ளன. மனிதர்களுக்கு அருகாமையில் இருக்கும் போது, ​​புலிகள் சில நேரங்களில் வீட்டு கால்நடைகள் மற்றும் நாய்களை வேட்டையாடுகின்றன. புலிகள் எப்போதாவது தாவரங்கள், பழங்கள் மற்றும் தாதுப்பொருட்களை உட்கொள்ளும். புலிகள் தங்கள் தாயிடமிருந்து வேட்டையாடக் கற்றுக்கொள்கின்றன. இரையைப் பொறுத்து, ஒரு புலி பொதுவாக வாரந்தோறும் கொல்லும். புலிகள் பொதுவாக தனியாக வேட்டையாடுகின்றன, ஆனால் ஒரு வயது வரை குட்டிகள் ஒன்றாக வேட்டையாடுகின்றன. புலி இரையைத் தேடி நீண்ட தூரம் பயணித்து, இலக்கைக் கண்டுபிடிக்க பார்வை மற்றும் செவித்திறனைப் பயன்படுத்துகிறது. புலிகள் பொதுவாக பதுங்கியிருந்து தாக்கும். சாத்தியமான இரையை நெருங்கும் போது, ​​தலையை குனிந்து முன்னோக்கி ஊர்ந்து செல்கிறது. மேலும் இரை போதுமான அளவு அருகில் வரும் வரை அமைதியாக காத்திருக்கும். புலிகள் மணிக்கு 56 கி.மீ. வேகமாக ஓடக்கூடியவை. இவை 10 மீட்டர் வரை தாவி பாய்ந்து சென்று இரையை பிடிக்க முடியும். File:Tiger's killing wild boar.jpg புலி பின்னால் அல்லது பக்கவாட்டில் இருந்து தாக்குகிறது. இது முன்னங்கால்களால் இரையைப் பிடித்து பிறகு தொண்டையில் கடித்து கழுத்தை நெரித்து கொள்கின்றது. புலிகள் சில நேரங்களில் இரையைக் கொல்ல தொண்டையைக் கிழிப்பது அல்லது கழுத்தை உடைப்பது உள்ளிட்ட பிற முறைகளைப் பயன்படுத்தலாம். பெரிய இரையை கொல்லும் போது அதன் பின்புறத்தில் கடித்து தசைநார்களை துண்டிக்கின்றது. சில சமயங்களில் தனது பாதங்களினால் ஒரு அடி வைப்பதன் மூலம் இறையின் மண்டை ஓட்டை உடைக்கும் திறன் கொண்டது. முழுமையாக வளர்ந்த எருமையின் உடலை சிறிது தூரம் இழுத்துச் செல்லும் வலிமை புலிக்கு உண்டு. இது சாப்பிடுவதற்கு முன் சிறிது நேரம் ஓய்வெடுக்கிறது மற்றும் ஒரு அமர்வில் 50 கிலோ இறைச்சியை உட்கொள்ளலாம்.
கேள்வி: புலி - அச்சுறுத்தல்கள் குறித்து விரிவாக சொல்லுங்கள்.
பதில்: File:Panthera tigris sumatrae (Tiger (Sumatra)) skin.jpg புலியின் வாழ்வின் முக்கிய அச்சுறுத்தல்களில் வாழிட அழிவு, வேட்டையாடுதல் ஆகியவை அடங்கும். இதன் உரோமங்கள், பல் உள்ளிட்ட உடல் பாகங்களுக்காக வேட்டையாடப்படுகின்றன. இதனால் காடுகளில் புலிகளின் எண்ணிக்கை வெகுவாகக் குறைத்துள்ளது. சாலைகள், இரயில் பாதைகள், மின்சார கம்பிகள், நீர்ப்பாசன கால்வாய்கள், சுரங்க நடவடிக்கைகள் போன்றவற்றால் புலியின் வாழ்விடங்கள் பாதிக்கப்படுகின்றன. காடழிப்பும் பயிரிடலும் புலிகளின் வாழ்வாதாரத்தை அச்சுறுத்துகிறது. புலிகள் கண்ணி வெடிகள், சறுக்கல் வலைகள், வேட்டை நாய்களைப் பயன்படுத்தி கொள்ளப்படுகின்றன. 2000-2022 ஆண்டுகளில், 28 நாடுகளில் 3,377 புலிகளின் உடல் பாகங்கள் பறிமுதல் செய்யப்பட்டன. பாரம்பரிய சீன மருத்துவத்தில் பயன்படுத்த புலி உடல பாகங்களுக்கான தேவையும் புலிகளின் எண்ணிக்கைக்கு பெரும் அச்சுறுத்தலாகக் குறிப்பிடப்பட்டுள்ளது. கால்நடைகளை புலிகள் தாக்கி வேட்டையாடுவதால், உள்ளூர் மக்கள் புலிகளைக் கொல்வதும் புலிகளின் எண்ணிக்கை குறைவதற்கு பங்களிக்கிறது.
கேள்வி: புலி - கலாச்சார முக்கியத்துவம் பற்றி விளக்கவும்.
பதில்: File:Durga Mahisasuramardini.JPG தெய்வமான பராசக்தி]] 2004ஆம் ஆண்டு ''அனிமல் பிளானட்'' நடத்திய வாக்கெடுப்பில், புலி 21% வாக்குகளைப் பெற்று உலகின் விருப்பமான விலங்காகத் தேர்ந்தெடுக்கப்பட்டது. 2018ஆம் ஆண்டு மேற்கொள்ளப்பட்ட ஆய்வில் புலி மிகவும் பிரபலமான காட்டு விலங்கு என்று கண்டறியப்பட்டது. பண்டைய சீனாவில், புலி காட்டின் அரசனாக போற்றப்பட்டது. சீனாவின் பேரரரசரைக் குறிக்கப் புலி பயன்படுத்தப்பட்டது. சீன வானவியலில் புலி பன்னிரண்டு ராசிகளில் மூன்றாவது இடத்தில் உள்ளது. சிந்து சமவெளி நாகரிகம் பசுபதி முத்திரையில் காட்டப்படும் விலங்குகளில் புலியும் ஒன்று. தென்னிந்தியாவின் சோழர் காலத்தில் புலியானது முத்திரைகள், நாணயங்களில் சித்தரிக்கப்பட்டது. புலி சோழர்களின் அதிகாரப்பூர்வ சின்னமாக இருந்தது. புலிகளுக்கு மத முக்கியத்துவம் உண்டு. சில சமயங்களில் இவை வழிபடப்படுவதும் உண்டு. பௌத்தம் புலி, குரங்கு, மான் ஆகியவை மூன்று உணர்வற்ற உயிரினங்கள் என்றும் புலி கோபத்தை குறிக்கிறது என்றும் கூறுகிறது. இந்து சமயம், புலி பராசக்தி, ஐயப்பன் ஆகியோரின் வாகனமாக கருதப்படுகின்றது. இதேபோல், கிரேக்க உலகில், புலி தியோனிசசின் வாகனமாக சித்தரிக்கப்பட்டது. கொரிய புராணங்களில் புலிகள் மலைக் கடவுள்களின் தூதர் எனக் கூறப்படுகின்றது.